钦定古今图书集成/理学汇编/经籍典/第038卷 > 《题书厨上》前人
## 钦定古今图书集成/理学汇编/经籍典/第038卷 > 《题书厨上》前人

“吾家本市人，南濠居百年。自我始为士，家无一简编。
辛勤一千载，购求心颇专。小者虽未备，大者亦略全。
经史及子集，无非前古传。一一红纸装，辛苦手自穿。
当怒读则喜，当病读则痊。恃此用为命，纵横堆满前。
当时作书者，非圣必大贤。岂待开卷看，抚弄亦欣然。
奈何家人愚，心惟财货先。坠地不肯拾，坏烂无与怜。”
尽吾一生已，死不留一篇。朋友有读者，悉当相奉捐。
胜遇不肖子，持去将鬻钱。